81 
Af de mange arter, som jeg har betegnet med ?, findes 
upåtvivlelig ikke få virkelig på Island, men når de mangle i 
alle herbarier, eller når de kun ere angivne af ældre bota- 
nikere og slet ikke ere fundne af de mange rejsende bota- 
nikere, der i de sidste 60 år have undersøgt Island, kan det 
ikke bevises, at de ere islandske, og de må derfor foreløbig 
optages med tvivl. Den store usikkerhed, hvoraf vort kend- 
skab til Islands plantevækst endnu lider, idet f. eks. henved 
^ 4 af de derfra angivne fanerogame plantearter enten ere 
usikre eller aldeles fejlagtigt ere optagne på listerne, gør 
det i høj grad ønskeligt, at Island atter og atter kan blive 
undersøgt af pålidelige botanikere. Da det i de sidste år er 
blevet mere og mere bekosteligt at rejse i det lidet befolkede 
og lidet farbare øland, bliver håbet om, at tilrejsende bota- 
nikere kan komme til at undersøge øen , stedse svagere og 
svagere. Det vilde derfor være i høj grad ønskeligt, om 
sandsen for beskæftigelse med Islands flora kunde blive vakt 
hos Islænderne selv. Der vilde allerede være vundet meget, 
hvis indfødte Islændere kunde formås til at indsamle planter 
og til med opgivelse af findere og findesteder at sende dem 
til den botaniske forening i København. 
Listen over de islandske blomsterplanter viser tilstræk- 
keligt, at Island er et fattigt land hvad plantevæksten angår. 
Ville vi sammenligne det med Danmark , da høre Danmarks 
blomsterplanter til 101 forskellige familier , Islands kun til 
53, af hvilke 9 ere enkimbladede, 44 tokimbladede. Den 
islandske plantevækst er langt fra ejendommelig for øen; 
der findes måske ikke en eneste plante, som kun vokser på 
Island. De fleste islandske plantearter forefindes tillige enten 
i Danmark, eller på Mellemevropas højfjælde, eller på den 
skandinaviske halvø og de britiske øer. En stor del af 
Nordeuropas, altså også af Islands planter findes også i 
andre langt mod nord beliggende lande f. eks. i Grønland. 
Islands flora kommer således i mange henseender til at 
ligne Grønlands , men her findes der tillige en del ameri- 
kanske plantearter, medens der på Island kun forekommer 
Bot, tidsskr. 2. r. IV. Journ. d. bot. 1874. 6 
